Napad na Kapitol Sjedinjenih Američkih Država 2021.
Napad na Kapitol Sjedinjenih Američkih Država desio se 6. januara 2021. kada je velika grupa protestanata koji su podržavali američkog predsjednika, republikanca Donalda Trumpa upala je u Kapitol, kršeći sigurnost i zauzimajući dijelove zgrade nekoliko sati. Nerede su potaknuli komentari koje je Trump dao na ranijem skupu. Upad je poremetio zajedničko zasjedanje Kongresa za prebrojavanje glasova Izbornog koledža i potvrdu pobjede Trumpovog suparnika, demokrata Joea Bidena na predsjedničkim izborima 2020. godine, te dovela do evakuacije i zaključavanja zgrade. Nakon nekoliko sedmica žestoko osporavanih Trumpovih tvrdnji o izbornoj prevari, hiljade njegovih pristalica okupile su se u Washingtonu 5. i 6. januara prosvjedujući protiv izbornih rezultata i zahtijevajući da potpredsjednik Mike Pence i Kongres odbiju potvrđivanje Bidenove pobjede. U jutro 6. januara, demonstranti su se okupili na skupu "Spasimo Ameriku" na Elipsi, gdje su se okupljenima obratili predsjednik Trump, Donald Trump Jr., Rudy Giuliani i nekoliko članova Kongresa. Trump je ohrabrio svoje pristalice da se "pakleno bore" da "vrate našu zemlju" i da krenu prema Kapitolu. Trumpove pristalice naknadno su upali u zgradu Kapitola tokom prebrojavanja glasova na Izbornom kolegijumu. Dok su izgrednici ulazili u Kapitol probijajući se kroz prozore i vrata, osiguranje Kapitola evakuiralo je komore Senata i Zastupničkog doma. Nekoliko zgrada u kompleksu Kapitola evakuisano je, a sve su potom zaključane. Izgrednici su prošli sigurnost da zauzmu evakuiranu komoru Senata, dok su stražari izvukli pištolje kako bi spriječili ulazak u Dom. Potvrđeno je da je pet osoba umrlo u toku događaja, a nekolicina drugih su teško povrijeđeni.